Søknadsmalen er sist endret: 15.8.2026




Søknadsmal for midlertidige vassdragstiltak

Denne malen kan brukes av deg som planlegger et midlertidig tiltak og trenger tillatelse til det. Det kan være senkning av vannstand i forbindelse med vedlikehold/rehabilitering av dammer, eller andre midlertidige tiltak. For søknader om midlertidige tiltak i forbindelse med tørke  brukes egensøknadsmal, se informasjon i Veileder til vannressursloven og NVEs behandling av vassdrags- og grunnvannstiltak.

Informasjon om sensitive arter eller deler av anlegget som bør unntas offentligheten legges i eget vedlegg og merkes. NVE vil da gjøre en vurdering av om innholdet bør unntas offentligheten. Når det gjelder tekniske detaljerte tegninger av dam og lignende er dette ofte ikke nødvendig for å vurdere virkningen av tiltaket på allmenne interesser. Det kan derfor være lurt å avklare med NVE før innsending av søknaden om det er nødvendig å sende inn informasjon som ikke bør offentliggjøres. 

Søknaden må sendes til NVE minst 3 måneder før endringen skal finne sted. 

Som tiltakshaver må du selv sikre at forholdet til private rettigheter som kan bli berørt, er ivaretatt, og ev. inngå nødvendige avtaler. 

Søknaden sendes til nve@nve.no.


[Dato for innsendt søknad dd.mm.åååå]

Søknad om midlertidig tillatelse til [beskrivelse av midlertidig tiltak] i [navn på elv/innsjø], [kommune/fylke] 
[sett inn navn på søker] søker etter vannressursloven, jf. § 8, om midlertidig tillatelse i perioden dd.mm.åååå-dd.mm.åååå til: 

· Midlertidig tillatelse til å gå under konsesjonsgitt LRV eller etablert reguleringspraksis fra kote xx til kote xx i [navn på vann]
· Fravike krav om minstevannføring på xx l/s i [navn på elv]
· [ev. andre fravik fra gjeldende konsesjonsvilkår/etablert praksis]

Kontaktinformasjon
Søkers navn adresse og kontaktperson (epost og telefon)

Beskrivelse av anlegget og tillatelser/etablert praksis
Oppgi eventuell gjeldende konsesjon. For eksisterende tiltak uten konsesjon beskriv etablert praksis det ønskes fravik fra. Beskriv normaltilstand (HRV-LRV, minstevannføring osv.)

Beskrivelse og begrunnelse for søknaden
Beskriv tiltaket og hva det søkes om. Nødvendige endringer i regulering, minstevannføring osv. oppgis. Planlagt tidsrom for tiltaket. 

Hvordan vil tiltaket påvirke vannføringen, vannstanden, elveløpet, strømretningen og -hastigheten, eller den fysiske og kjemiske vannkvaliteten (utenom forurensning)?

For midlertidige tiltak i vassdraget, beskriv hvilke hydrotekniske vurderinger og beregninger som er gjort for å dimensjonere tiltaket.
Beskriv hvilke arealer og deler av vassdraget som blir påvirket av tiltaket. Dette tegnes også inn på kart. Se vedlegg. 

Virkninger for allmenne interesser og planlagte avbøtende tiltak
Beskriv hva som finnes av allmenne interesser i nærheten og hvilke konsekvenser tiltaket kan ha for disse (fisk, andre viktige naturverdier/prioriterte, friluftsliv, andre brukerinteresser, kulturminner, og andre relevante interesser). 

Er anlegget et registrert kulturminne skal det oppgis her. 

Beskriv forholdet til flom- og skredfare, og hvordan tiltaket skal planlegges slik at det ikke fører til økt fare. 

Beskriv hvilke tiltak som planlegges for å redusere mulige skader og ulemper, for eksempel slipp av minstevannføring, og hvordan disse skal overholdes og dokumenteres. 
Vedlegg
Kart og skisser som viser hvor tiltaket er planlagt, og omfanget.
Ev. relevante miljørapporter

Kart og skisser som viser hvor tiltaket er planlagt og tiltakets omfang. Kartet skal:
ha tilstrekkelig oppløsning til å være lesbart både på papir og skjerm
inkludere målestokklinjal og nordpil
tydelig vise alle planlagte inngrep og berørte vannforekomster, med symboler som også er leselige i svart/hvitt
vise de samme stedsnavnene og inngrep-/tiltaks-ID-ene som i søknadsteksten
ha en tydelig tegnforklaring
